User:Amadzarac/sandbox

= Миодраг Јаблановић =

Научна и стручна каријера
На Природно-математичком факултету Универзитета у Београду (одсек биологија) стекао је диплому 1958., звање магистра 1965. (када је изабран за асистента), звање доктора биолошких наука 1971.

Даљу универзитетску каријеру,  наставља на ПМФ-у Универзитета у Приштини као оснивач и дугогодишњи шеф Катедре за биологију. Изводи наставу на предметима Физиологија биљака, Биохемија и Заштита животне средине (када је овај предмет, први пут уведен у универзитетску наставу, у бившој Југославији).

Упоредо као доцент на Шумарском факултету Универзитета у Београду као и на Пољопривредном факултету у Приштини, изводи наставу на предмету Физиологије биљака.

Постдокторске студије (1972/73) завршава у САД – California Institute of Technology, Pasadena, CA ; University of Michigan, Ann Arbor.

1973. изабран је за декана Природно-математичког факултета у Приштини.

Један је од покретача и уредника часописа Acta Biologiae et Medicinae Experimentalis.

Од 1993-2000. уредник је издавачке делатности Универзитета у Приштини.

У својој каријери објавио је 52 научна рада, 5 монографија, 3 уџбеника, учествовао у 9 научних пројеката, руководио је израдом многих дипломских, магистарских и докторских радова. Био је члан више домаћих и страних научних друштава (Југословенско друштво за биљну физиологију, координатор Међународног пројекта УНДП за Косово,  председник Друштва за биологију и експерименталну медицину Косова).

Награде и признања
Видовданско признање за духовно и научно уздизање универзитетске мисли (2006)

Седмојулска награда СР Србије (1986)

Децембарска награда АП Косова (1981)

Новембарска награда Приштине

Орден рада са сребрним венцем

Плакета за достигнућа у заштити и унапређењу животне средине

Извори
⦁ Ko je ko u Srbiji '96. : biografski leksikon : intelektualna, umetnička, politička, finansijska, vojna, sportska elita Srbije : [4700 ličnosti] / [članovi redakcije Irena Kovačević ... et al.]. - Beograd : Bibliofon-Who's Who, 1996.

⦁ Природно-математички факултет Универзитета у Приштини, Косовска Митровица : 1960-2014 / [главни уредник Предраг Јакшић]. - Косовска Митровица : Природно-математички факултет, 2014.

⦁ Са добитницима Седмојулске награде / Миодраг Јаблановић, У : Политика (Београд). - ISSN 0350-4395. – Год. 83, бр. 26148 (22. јул 1986), стр. 9